GiliGold/VAD_KnessetCorpus huggingface dataset:
דלית רגב:
 לשכה ניידת של אגף הרישוי שנותנת מענה לכל צרכי הרישוי, שנמצאת היום, אגב, במלון יהודה ובמלון דן בוטיק בירושלים ואנחנו מפרסמים כל פעם, גם באמצעות המלונות וגם באמצעות נציגי הקהילות, איפה הם נמצאים, טיסות חינם משדה תעופה רמון לנתב"ג, גם למפונים וגם למשפחות החטופים והנעדרים
דלית רגב:
 הפעלנו מוקד של משרד התחבורה, כוכבית 4515 ועוד מוקד לשינוע לצרכים רפואיים ולאומיים, שהם יכולים בעצם לפנות ואנחנו מסיעים אותם, יש לנו שני רכבים נגישים שנותנים מענה בים המלח ובאילת, כרגע אנחנו מפעילים אותם, אמרנו שנבדוק גם לגבי שאר האזורים, ירושלים והצפון, כרגע זה בבדיקה ברשות התחבורה הציבורית, אנחנו מנסים לתת מענה גם לצרכים האלה
דלית רגב:
 הסעות לצורכי חינוך התחלנו לתת מענה, במימון של משרד החינוך ואנחנו נמצאים בכל החפ"קים ונמצאים בקשר רציף עם נציגי המועצות ונציגי הקהילות ואנחנו יוצאים איתם למבצעי הסברה, גם למפונים, אנחנו נמצאים בקשר רציף עם מועצה אזורית תמר, בין שאר המועצות ופועלים גם לצורכי הפוגה, לתת מענה, אוטובוס עם כל מה שנדרש מאיתנו ואנחנו נותנים את כל המענה שאנחנו יכולים ומקבלים חוות דעת טובות
יצחק פינדרוס:
דלית אני חייב לומר שמשרד התחבורה, ראינו את זה גם בסיור, גם בשני הדיונים הקודמים שהיו לנו בוועדה, באמת, שאפו, עושה עבודה מדהימה בכל הנושאים, אם זה התחבורה הציבורית, אם זה בנושא של ה-כמו שאמרת רישוי רכב וכל הנושאים האחרים, אם זה בהנגשה, דברים שמשרד התחבורה לא היה רגיל בכלל אליהם, עד רמה של העברת תרופות ובאמת, עבודה יפה מאוד, ראינו את זה גם מהנציגים של כל המשרדים, ראינו את זה גם בדיונים הקודמים, באמת, שאפו על העבודה
דלית רגב:
תודה רבה
יצחק פינדרוס:
אגף הרישוי, נכון, היה לנו גם את התחבורה הציבורית, באמת עבודה מדהימה
אורי מקלב:
תודה רבה, יש לי משהו קטן להוסיף על דבריה של דלית, זה שעכשיו הרחבנו את הפעילות גם לבתי החולים, מחר אנחנו הולכים לאגף השיקום בשיבא תל השומר, לתת שם מענה בכל נושא של רכב, נהיגה, תגי נכה, יש פרסום מקדים לכך, הם כבר יודעים, מכינים כבר את כל החומר ואנחנו נהיה שם בארבע עמדות
יצחק פינדרוס:
אולי סוף סוף תיקחו גם את המרב"ד אליכם, נגמור את הסיפור הזה גם
דלית רגב:
סליחה, עוד משהו שעמיחי רוצה לומר, מתחבורה ציבורית
עמיחי לוי:
עמיחי לוי מהרשות הארצית לתחבורה ציבורית במשרד התחבורה
עמיחי לוי:
 רק צריך לציין שהתוקף של החופשי-חודשי ארצי למפונים, הוארך בשלושים יום נוספים, עד ה-23 בדצמבר
יצחק פינדרוס:
לא, אני חייב לומר, משרד התחבורה על כל אגפיו, באמת, עבודה, ראינו את זה, פשוט עבודה מכל הכיוונים עבודה מדהימה
יצחק פינדרוס:
 מרשות הנגב והגליל, מירית
מירית בטיטו:
היי, בוקר טוב, אני מירית בטיטו מהמשרד נגב-גליל והחוסן הלאומי
מירית בטיטו:
 אז הרבה משרדים התייחסו בעקיפין לפעילות שלנו אז אני אהיה קצרה
מירית בטיטו:
 המשרד העביר מעל ארבעה מיליון ₪ למועצה אזורית תמר, עבור המפונים, מעבר לימים הראשונים שהכסף שימש לדברים בסיסיים, כמו הצטיידות, ככול שהשבועות עברו, היה צורך יותר לייצר פעילות הפגתית ונמצא מערך סיורים והפגות לגיל השלישי, לאתרים תיירותיים באזור, ממש כל יום יש תוכנית פעילותית באתר התיירות, אוטובוסים שיוצאים מהמלונות עצמם - - -
יצחק פינדרוס:
חיבורים בין המלונות הצלחתם לייצר? אחד הדברים שעלו בוועדה הקודמת זה שפעילות מתבצעת במלון אחד והמלון השני –
מירית בטיטו:
לא, זה אוטובוסים שאמורים לצאת מכלל המלונות, זה פעילות מסודרת שהמפונים מקבלים, אם יש איזשהו פער במלון מסוים, אנחנו נשמח לדעת ואנחנו נטפל בזה
מירית בטיטו:
 בנוסף ככה הרחיבו על מתחם תמר בלב שייפתח ביום חמישי הקרוב ומתוקצב על ידי המשרד החוסן הלאומי, שיכלול באמת גם מתחם נוער, הקרנות, נינג'ה, הופעות, פעילות פנאי שייתן באמת מענה נרחב לכלל האוכלוסייה, מילדים ועד וותיקים, בשבועות הקרובים
מירית בטיטו:
 פעילות נוספת שככה עשינו במלונות עצמם, זה פעילות הפגתית של סדנאות ואירועים ומופעים של דרך תרבות לישראל, עמותה שתקצבנו אותה שתפעל בכל המלונות ווידאנו שכל מלון ומלון קיבל לפחות הופעה או אירוע, אחת לכמה ימים ואלו הדברים העיקריים, מעבר לתקציבים נוספים שאנחנו נותנים
מירית בטיטו:
 זהו זה, עד כאן, תודה
יצחק פינדרוס:
תודה רבה, אני אנסה לסכם את השלב הזה של הוועדה, א', אני רוצה להודות לראש המועצה כמובן, אמרתי ראש המועצה מוביל בעניין הזה ואני מאמין שמחר אנחנו בירושלים, אל אף שאני ידיד קרוב של ראש עריית ירושלים, אבל אנחנו נצטרך לפרגן לו ללמוד, אבל בסדר גמור וגם אני חושב שהתקדמנו היום בישיבה, שמענו גם מהדואר, גם מבנק ישראל, גם משירות התעסוקה והמשרדים על הדברים שמתקדמים
יצחק פינדרוס:
 אני מאד מקווה שנשמע תשובות מרח"ל ואני מבקש שתעשי בדיקה מיד בתום הוועדה, עם רחל על הנושא של האוטובוס שיתחיל לפעול
יצחק פינדרוס:
 תודה רבה, באמת, עבודה יפה משרד התחבורה, רשות האוכלוסין, שירות התעסוקה, דואר, בנק ישראל
יצחק פינדרוס:
 אנחנו נשמח לשמוע על הבנקים, לקבל עדכון מה שקורה
יצחק פינדרוס:
 אנחנו נמשיך לעקוב, יש לנו סיור מחר במלונות בירושלים, נמשיך לעקוב
יצחק פינדרוס:
 מקווה שלא נצטרך להרבה זמן ואנשים יתחילו לחזור לבתיהם, אבל כל זמן שזה קורה, הוועדה תמשיך לעקוב באופן יומיומי שוטף, כולל סיורים, כולל דיונים, לשמוע על פערים, לקבל גם מהאזרחים וגם ממשרדי הממשלה על הפערים ולנסות לגשר עליהם
יצחק פינדרוס:
אני פותח את הישיבה השנייה היום, אנחנו נתמקד בישיבה הזאת על שני נושאים שעלו בעיקר, זה הנושא של חיבור קהילות, זאת אומרת, אם עכשיו עם קצת ירידת הלחץ והמלונות מצליחים לחבר קהילות, זה בעיקר עלה בסיור שהיה לנו במגן וגם בסעד קצת עלה והנושא של הפעילויות המשותפות, שזה כבר עלה בישיבה הקודמת, אז אנחנו נשמח לשמוע מה קורה עם הנושא הזה
יצחק פינדרוס:
 נמצאת איתנו הילה ממשרד התיירות, שלום לך הילה גור, אני אגיד לך מה אנחנו רוצים בעצם לדעת, האם עכשיו שקצת חלק יצאו מהמלונות, חלק התקדמו, האם יש יותר אפשריות, מצאתם אפשרות לחבר קהילות? עלה בעיקר הקבוצה של שדרות שנמצאים במלון עם מגן ומרגישים כאילו מחוץ לתחום הטיפול של עריית שדרות וזה עלה בעוד מקומות
הילה גור:
לגבי המלון Enjoy, אין משהו שאני יודעת שונה ממה שאתה מכיר מלפני כשבוע, לצערי, עדיין אותם אנשים שיושבים מטעם שדרות באותו מלון Enjoy, אני גם הייתי שם שבוע שעבר, קפצתי למלון, הם טוב להם, טוב להם עם האנשים שככה מהיישוב שלהם שהם הכירו וכמובן שכל חדר שמתפנה אז קהילת מגן דואגת לנכס ולקבל אותו לטובתה, זה בנוגע למלון Enjoy
יצחק פינדרוס:
הקהילה של אשקלון שהתפנתה חלקה, אי אפשר לחבר אותם עם שדרות?     הם פינו חדרים, אני מנסה להבין
הילה גור:
הם לא ב- Enjoy
יצחק פינדרוס:
לא, אני שואל, האם אפשר את האנשים משדרות שנמצאים ב-Enjoy, לחבר אותם לאנשי שדרות האחרים, או שזה לא עובד?
הילה גור:
מנסים, הנציגים של העירייה, יש שם לפחות שתי נציגות מהעירייה, לפי דבריהן, הן יושבות ומדברות וניסו וזה כרגע לא עובד, אנשים לא רוצים לזוז
הילה גור:
 אני בישיבה האחרונה שבוע שעבר, כן אמרתי שכן שווה לעשות עוד ניסיון, א ל אני לא הגורם שיכול לדבר עם התושבים ולראות מה, אני יכולה לנסות לבדוק איפה האלטרנטיבות, אבל כן אני חושבת שכדאי לעשות עוד ניסיון אחד, מאחר ולא מדובר על עוד איזה שבוע שבועיים שנשארים, לפחות עד סוף דצמבר ואין לדעת אם התקופה לא תתארך ואם כך, אם קהילת מגן, לא מפנה את עצמה לאיזה יישוב קבע אחר, כמו קהילות אחרות של קיבוצים, אז שווה לעשות את הניסיון הזה, אבל בשביל זה אנחנו צריכים את הפרטנרים שירצו עוד פעם להתאמץ ולנסות ולהכין את הקרקע לזה, אז זה בפירוש שחוזר לרשויות, בנושא הזה
יצחק פינדרוס:
מישהו רוצה להתייחס לנושא הפעילויות המשותפות במלון והפעילויות הקהילתיות לגיל השלישי, מהמשרדים שנמצאים בזום? מעבר למה שהיה בישיבה הקודמת? שרק ירים את אצבע ונעלה אותו לשידור
יצחק פינדרוס:
 כן, המפקחת על עובדים סוציאליים דרום, בבקשה
אילאיל צין:
קודם כל, לגבי המבוגרים שהתרכזו במלון רויאל, נשלחה ממש מטעמנו, מפקחת ועזרה בלהקים, בעצם, את אותו מועדון קשישים שהיה, בעצם בשדרות, כי זו אוכלוסייה שהיא עוד יותר חלשה, כי זה גם שדרות ולא קיבוצים
אילאיל צין:
 אני אגיד ככה, שזאת הייתה קהילה שהייתה בעצם, מוחלשת מעוד כיוונים ולכן באמת, מה שאנחנו עזרנו זה להקים שם מועדון
אילאיל צין:
 עכשיו לגבי המלון Enjoy, אני כן ראיתי בעלי תפקידים משדרות, כי קיבוץ מגן זה נכון, הם מאוד חזקים ושאר הקיבוצים משאר המקומות שפשוט העתיקו את מה שהיה בקיבוץ, העתיקו את זה למלון, כלומר, אני באתי, הייתה קבוצה של טאי צ'י, אמרו לי זה מה שהם רוצים ביום כזה, בשעה כזאת ולכן הם עושים את זה גם במלון, עם אותה מדריכה, עם אותה רכזת קשישים
אילאיל צין:
 לגבי שדרות, מה שהיה ניתן לראות זה במקומות מסוימים, אנשים עם תפקיד בעיר, למשל, נציג בעירייה הפך גם להיות נציג תושבי שדרות בווטסאפ והתנהל מול המלון, אנשים שהייתה להם תחושת מחויבות עוד קודם, עוד בשדרות ושפעלו למען הקהילה, בעצם, המשיכו לפעול, גם בתוך המסגרת של המלון
יצחק פינדרוס:
 חברת הכנסת טטיאנה מזרסקי, בבקשה
טטיאנה (טניה) מזרסקי:
אדוני היושב ראש, אני מתנצלת שלא השתתפתי ולא שמעתי את הדיון הקודם, אבל רציתי לשמוע, איך עוזרים ומסייעים לקהילות, לשמור על עצמן וזה לא רק קהילות מהדרום, יש הרי גם קהילות מצפון, זאת אומרת אותו קיבוץ מנרה שהם לא כולם נמצאים באותו מקום והם ניסוי לעשות מפגש משותף, רובם הגיעו, אבל האם ראשי הקהילות, מנהלי הקהילות ביישובים, בקיבוצים, שכרגע נמצאים בפינוי, האם הם מקבלים כלים לגיבוש הקהילות שלהן בחזרה? וזה לא רק גיבוש, כל קהילה צריכה לעבור טיפול, הם גם עקורים מהבתים שלהם וזה לא שבוע ולא שבועיים, מזה חודש וחצי וזה יימשך עוד חודש לפחות וכולם עברו טראומה, בעיקר קהילות הדרום הם עברו טראומה ובחיי קהילה, כל שמחה היא כפולה, גם העצב הוא כפול, כי קהילה זה כמו משפחה אחת, אני יודעת שיש יועצים ארגוניים שזה מקצוע, יש יועצים שיכולים לתת כלים מקצועיים למנהלי קהילות וללוות אותם
טטיאנה (טניה) מזרסקי:
 יש במתנ"סים תוכניות לחיזוק קהילות והעצמה של קהילות, גם עירוניות וגם במועצות שהן לא, האם יש תוכנית לחיזוק קהילות כאלה? לשיקום קהילות? האם מנהלי קהילות יקבלו את הכלים האלה? האם יהיה תקצוב? האם מישהו פועל לדבר הזה? שוב אני חוזרת, זה לא רק דרום, אין ספק שהם עברו טראומה הרבה יותר קשה, אבל גם קהילות בצפון זקוקות לכך, אז פשוט רציתי לשמוע אם יש פתרונות
יצחק פינדרוס:
מי שנמצא בזום, מישהו רוצה להתייחס לשאלתה של חברת הכנסת טטיאנה מזרסקי?
מירית בטיטו:
אני אשמח להתייחס, מירית מהמשרד לפיתוח הנגב והגליל, רק אני אתייחס למרות מה שציינת, אני אתייחס לקהילות בנגב, בעוטף עזה ובשדרות, המשרד שלנו העביר תקציבים, גם מיד ב-8
מירית בטיטו:
10 וגם לאחר מכן, ב-23 באוקטובר תקציבים נוספים תוספתיים, רק לטובת שמירה על הקהילה ופעילות קהילתית, עבור ממש ייעוץ ובינוי קהילות ופעולות הפגה, באמת כדי לשמור על הקהילות אורגניות, גם בתוך המלונות וגם בתוך הרשויות עצמן, זה ככה התייחסות שלנו לזה
טטיאנה (טניה) מזרסקי:
אז מי מקבל את התקציב, רשות מקומית, או לאן זה עובר?
מירית בטיטו:
התקציבים הועברו לרשויות עצמן, שדרות, שער הנגב, שדות נגב, כל רשויות עוטף עזה, הן קיבלו
מירית בטיטו:
 בנוסף לזה, זה מה שגם אמרתי בוועדה הקודמת, הרשויות הקולטות שזה אילת, תמר, טבריה וכו', קיבלו תקציבים תוספתיים מהמשרד, גם לתת מענה למפונים עצמם
יצחק פינדרוס:
ומי מטפל בצפון?
מירית בטיטו:
יש לי מקבילה, כי אני מנהלת את אגף נגב ויש לי מקבילה באגף גליל, אני יכולה תוך כדי הישיבה, להביא התייחסות גם לגליל ולהביא אותה בפניכם
יצחק פינדרוס:
היא שואלת מה שמה של המקבילה לגליל?
מירית בטיטו:
ניצן קורקין
יצחק פינדרוס:
ניצן קורקין, שלמה פרלוב מהסתדרות הגמלאים
שלמה פרלוב:
רציתי להגיד שאנחנו בהסתדרות הגמלאים, מחפשים דווקא עכשיו את הנקודות החלשות אצל גמלאים, בעיקר, אנחנו מקבלים תגובות של מרכזי יום, מאוד חסרים לגמלאים הפעילים וגם לגמלאים הדמנטיים, שמרכז היום זה למעשה מרכז שיקום והפעלה ויש היום דיון אצל חבר הכנסת בוועדת העבודה, על הקריסה של מרכזי היום
שלמה פרלוב:
 מה שאנחנו מבקשים בעדיפות ראשונה, לדאוג לאותם המשתמשים במרכזי יום, משום שזה פגיעה מאוד לא נעימה ואפילו קשה, אנחנו יודעים על מקרה דמנציה אצל קשישים שהולכים ומחריפים, עצם הניתוק של הקשיש עם המקום הטבעי שלו, יוצר לו בעיה ולכן הייתי מבקש מכבודו שיסייע, דבר ראשון, בכל נושא מרכזי היום
יצחק פינדרוס:
אז בואו, ננסה להתכנס לסיכום, כי אנחנו בעצם, את רוב הנושאים העלינו בישיבה
שלמה פרלוב:
אמורים היום לדון בזה
יצחק פינדרוס:
בסדר גמור, אני אבקש שני דברים, א', את מה שהעלתה חברת הכנסת טטיאנה מזרסקי, אנחנו נבקש ממשרד הנגב והגליל, להעביר לנו, מה קורה בנושא הגליל, איזה פעילויות, באיזה מקומות, מהם האתגרים שם ואנחנו באמת, השבוע, שבוע הבא, נתחיל עם סיור לכיוון מלונות שמחזיקים אנשים מהצפון, התמקדנו באמת בדרום, באופן טבעי, אבל צריך כן לשים עין, הוועדה צריכה לשים עין על מה שקורה בצפון, אז נבקש להעביר אלינו לוועדה, פירוט מה קורה בצפון, אחד
יצחק פינדרוס:
 שתיים, אני אשמח, שלמה שתעביר למנהלת הוועדה, איפה המקומות שאתה מזהה שיש חוסר, כי אנחנו גילינו במקומות מסוימים שיש, אנחנו נצטרך לגלות איפה יש חוסר ואנחנו נשמח לקבל רשימה, לפני הדיון הבא שנוכל להפנות למשרד הממשלה הרלוונטי ולבדוק, באמת איפה החוסרים
יצחק פינדרוס:
     לגבי שדרות, אני מבקש ליזום שיחה שתהייה עם עיריית שדרות, מנהלת החפ"ק שם בים המלח ולבדוק, למה הדבר הזה, עדיין לא נפתר, יש שם מנהלת חפ"ק, אני חושב שזו המבקרת של העירייה, היא אמורה לנהל את זה, ליזום שיחה איתה, אם אפשר לעשות שיחה משותפת עם הנציג של הקהילה שנמצא במלון Enjoy, אבל צריך לסגור את האירוע הזה ולראות איפה הוא נמצא, איפה הפערים, האם הפערים עדיין קיימים
יצחק פינדרוס:
 אנחנו נראה מחר בסיור, לפי הסיור מחר, אנחנו נמשיך את הדיונים, אבל שני דברים שהם ברורים, הנושא הזה של הגמלאים, אנחנו נרצה לקבל רשימה, הנושא שטטיאנה העלתה, לראות מה קורה בנושא הצפון
יצחק פינדרוס:
 ברור לנו שזה יותר מורכב, כמו שהצגת, שהם פונו, לא כקבוצות, בניגוד למה שקרה בדרום שזה יותר, באופן יחסי, קיבוצים וקהילות פונו ביחד, הם מהיום הראשון ראינו שיש בעיה, קריית שמונה ובטח בקיבוצים, אז ננסה לעקוב אחרי הדברים האלה
יצחק פינדרוס:
                  תודה רבה לכולם
יצחק פינדרוס:
אנחנו פותחים את הישיבה לוועדה המיוחדת לפניות הציבור, טיפול משרדי הממשלה בתלונות מפוני מלחמת 'חרבות ברזל', במלונות בים המלח, הצורך באיתור שטחים ציבוריים עבור צורכי המפונים, ישיבת מעקב, בעקבות הסיור של הוועדה בים המלח, אחד הנושאים המרכזיים שעלו זה איתור שטחי ציבור בנושאים שונים, חינוך ראינו שהתקדמו, יש לנו כמה שאלות על חינוך, אבל בשאר הנושאים, מי אחראי, מי מטפל בזה, מי אחראי גם על הגיל השלישי, גם על תעסוקה, גם על כל שאר הנושאים ועל זה זימנו היום את הוועדה
יצחק פינדרוס:
 נתחיל עם משרד החינוך, אילנית שושני, בוקר טוב
אילנית שושני:
בוקר טוב יושב ראש הוועדה, שלום לכולם
אילנית שושני:
 במועצה אזורית תמר, משרד החינוך נערך על פי הצרכים של מפוני הדרום, בשלושה מתחמים, כאשר אנחנו נותנים מענה במתחם סולריום ים המלח ל-15 כיתות א' עד יב', נתנו מתחם נוסף למפוני קיבוץ סעד של 12 כיתות ונתנו מתחם נוסף למבנה לתנועת נוער לחינוך הבלתי פורמלי, ארבעה מבנים, בשלושת המתחמים אנחנו עבדנו מול המועצה הארצית לתכנון, לקדם להם את הפטור מהיתר ומתוכנית, כיוון שהיו שם ייעודים של מגרשים שאינם לצרכי חינוך, אולם אישרנו את שני המתחמים הראשונים, המתחם השלישי של הבלתי פורמלי, יידון בוועדה הבאה, גם תקצבנו את המתחמים האלה, התקציבים כבר הועברו למועצה
אילנית שושני:
 מתחם אחד אף נפתח, המתחם שנמצא במתחם סולריום ים המלח
אילנית שושני:
 סוגיית המיגון שגם אותה אנחנו תקצבנו, לוחות הזמנים של האספקה יהיו קצת מעבר, ביקשנו אישור מפיקוד העורף לדבר הזה, הוא יפתח את המתחמים של הכיתות ובמקביל פועלים להובלה של המבנים הממוגנים בכל מתחם
אילנית שושני:
 אז מבחינתנו אלה היו הצרכים ואין לנו כרגע פערים שנדרשים לעוד צרכים שם
יצחק פינדרוס:
אז אני אומר שני דברים, היינו בסיור שמה של כמה שעות, אכן ראינו את המתחמים, באמת עבודה מאוד יפה, גם של המועצה, גם שלכם, גם קיצור ההליכים, מתקדם מאוד יפה, דברים עובדים מאוד יפה
יצחק פינדרוס:
 מה שאנחנו העלינו בוועדה שם וביקשנו בעצם על זה תשובות והעלינו את זה בפני האנשים שלכם שהיו שם והשתתפו בסיור, יש חלק מהדברים שמתבצעים הייתי אומר בפתרונות מאולתרים כאלו ואחרים, לדוגמא, קיבוץ סעד נמצא כרגע, ביסודי שלו, נמצא באוהלים, במתחם ליד המלון, אותו דבר בקיבוץ מגן, גם כן, נמצא במתחם אוהלים צמוד למלון, חלק מהדברים נמצאים במלון אחר שנמצאים בתוך המלון, אז בתוך המלון יש במסגרת עם משרד התיירות בחוזה החדש שנחתם, זה כולל לפחות חלק משטחי הציבור והתוספת של ה-25 שקל זה כולל התאחדות המלונות, האם יש לכם איזושהי אפשרות להיכנס לנעליים של לקחת אחריות על כל הפתרונות המאולתרים האלה, זאת אומרת, אין מי שישלם את החשמל שם לדוגמא בסיפור של האוהלים, אין מי שיממן את החיבורים שמה, זאת אומרת הכול נמצא שם, האם יש לכם דרך, מעבר למתחמים שבאמת, עבודה מדהימה, מהירה, זריזה, להקמת המתחמים האלה, אני כראש רשות לשעבר אני יודע גם להעריך את זה, אני יודע מה המשמעות לעשות דבר כזה בזמן כה קצר, כמו שאמרת, פיקוד העורף צריך להוציא אישור מיוחד בנושא המיגון, הכול באמת מעריכים
יצחק פינדרוס:
 השאלה, אם בחלק הזה, האם יש לכם באיזושהי דרך להיכנס שם בנעליים של האחריות על הפתרונות שקיימים כרגע שם, מעבר למתחמים?
אילנית שושני:
אז ממה שאני יודעת ואני אולי צריכה לברר את זה קצת יותר לעומק, הייתה איזושהי חלוקת עבודה בין משרד החינוך לתיירות, זאת אומרת, את כל מה שנמצא בתוך מתחמי המלון אז משרד התיירות הוא זה שבעצם לקח אחריות על הדבר הזה, אני אשמח אם תהיה כאן התייחסות של משרד התיירות לעניין הזה, אני יודעת שאנחנו בעצם, זאת הייתה חלוקת העבודה ביננו ואנחנו מלווים את כל האירוע המתחמים שמחוץ מלונאים ומשרד התיירות בעצם, נותן מענה לכל מה שנמצא בתוך תחומי בתי המלון
אילנית שושני:
 אני מוכנה לבדוק
יצחק פינדרוס:
אכן הבעיה לא מה שנמצא בתוך המלון, אז אם כך אני מציע לבדוק, חבל שזה לא נבדק קודם, אבל אין לי טענות אלייך, ביקשתי את זה בסיור
יצחק פינדרוס:
 יש פתרונות מעבר למבנה בתוך המלון, אני מכיר את החוזה של משרד התיירות, ליוונו אותו במשרד הכלכלה, בעקבות ההתנהלות בכנסת שלא משנה, הדיון עבר למשרד הכלכלה באותו דיון, כי זה דיון של משרד התיירות, אבל בתוך המתחם של המלון, זה נכון זה נמצא בחוזה, אני מדבר על מה שמעבר, כשאתה לוקח אוהלים לצורך העניין ומצמיד להם חשמל זה מחוץ למבנה המלון, מה שיש בחוזה של משרד התיירות זה בתוך מבנה המלון ולכן הדבר הסביר ביותר זה שמשרד החינוך ייקח אחריות על זה, נכון שבחוזה של משרד התיירות אפשר להשתמש בשטחים הציבוריים, אני אומר, זה קרה בשבוע שעבר בחוזה החדש זה בסדר, בסוף יש פתרונות שמעבר לדבר הזה שאין להם אבא, כמו שאמרתי אוהלים לא קשור למלון, בסוף זה לא קשור למלון זה אוהלים, חשמל לאוהלים האלה לא קשורים למלון, כל הדברים האלה לא קשורים למלון, המלון מביא את מה שיש לו, המלון אפילו הביא בורקס, אני לא מכיר בית ספר בהפסקה שיש בורקס ופירות, אבל זה בסדר גמור וכל הכבוד להם, אבל בסוף, האם אתם יכולים לקחת אחריות, באמת זה לא בדבר שבשוטף אתם עושים את זה, עושה את זה רשות מקומית, אבל כרגע אני לא רואה מי ייקח את זה, באמצעות הרשות המקומית שם תעשו את זה, אבל באיזושהי דרך צריך למצוא לזה פתרון, כי כרגע, התחושה גם של האנשים מול המלון זה שהמלון עושה להם איזושהי טובה כרגע ולא מתווכח איתם עכשיו
יצחק פינדרוס:
 אני מקבל את זה שעוד לא בדקת את זה, אני מציע שתבדקי את זה מול הבנאדם שנמצא שם
אילנית שושני:
אני מתנצלת
יצחק פינדרוס:
בסדר, הבנאדם שנמצא שם מכיר את זה
אילנית שושני:
אז אני אשמח אם זה יעבור אליי לבדיקה, זאת אומרת אני לא מכירה את ה- ואז נבדוק את גזרות האחריות שלנו - --
יצחק פינדרוס:
אתי מנהלת הוועדה תעביר לך את זה בצורה מסודרת
אילנית שושני:
מצוין
אילנית שושני:
נשיב בהקדם, אין בעיה
יצחק פינדרוס:
תודה רבה לך, ממש תודה ובאמת, עבודה באמת מדהימה, כמו שאמרתי של המתחמים זו באמת עבודה יפה מאוד, גם שפו לראש המועצה שם וגם לכם
יצחק פינדרוס:
 כן, אמיר וייס, משרד ראש הממשלה, שלום
אמיר וייס:
בוקר טוב, אנחנו מצטערים שאנחנו בדרך, פשוט אנחנו בשטח
יצחק פינדרוס:
זה בסדר גמור, כך צריך להיות, מישהו צריך לעשות את העבודה בסוף
אמיר וייס:
קודם כל שמעתי מה שביקשת מנציגת משרד החינוך, כדי להתקדם עם זה, מה שאני מציע זה שדרך הנציגים בים המלח, הם ימפו את הצרכים מבחינת כל המלונות, מבחינת מה צריך וכך יהיה אפשר לראות על מה מדובר וכך יהיה אפשר להתקדם
יצחק פינדרוס:
כן, אבל עשינו את זה, אם אתה זוכר שבוע שעבר בסיור, את זה עשינו
אמיר וייס:
אתה היית במקום אחד, אין כרגע מיפוי של הדברים וגם דברים משתנים וכנראה, אני מניח שאתם יודעים שהוחלט להאריך את החלטת הממשלה למפונים עד 31 בדצמבר
יצחק פינדרוס:
דיברנו על זה גם שבוע שעבר שאנחנו יודעים שזה אמור להיות ב-31 בדצמבר, זה לא בא אלינו בהפתעה
אמיר וייס:
לא, רגע, קודם כל, ההחלטה להארכה התקבלה בממשלה אתמול בצוהריים וזה כן משפיע, אני אגיד לך למה זה משפיע, כי למשל זה משפיע, ברגע שיש את החלטת הממשלה אז כנראה הולכים לקדם את מתחם כמו של מועצה אזורית אשכול, אני אומר כמו שהקימו את בית הספר היבילי באשכול, כנראה עכשיו הולכים לקדם את הערכות בית ספר הזה לשדרות ואז זה פותח כל מיני אופציות אחרות, לכן זה בהחלט חשוב
יצחק פינדרוס:
הבנתי, אני אומר שוב, זה עלה גם בוועדה שבוע שעבר ואנחנו בעצם בישיבה שאנחנו רוצים לעקוב אחרי הדברים האלה
יצחק פינדרוס:
 השאלה איפה אתם כגוף שבסוף משרד ראש הממשלה מי שמתכלל, מעבר לנושא החינוך שזה הבנו, אנחנו נפנה גם אליו ואנחנו רוצים לדעת גם במקומות אחרים מה קורה, כי אנחנו רוצים ללמוד מים המלח, גם על מקומות אחרים
יצחק פינדרוס:
 מה קורה בכל הנושאים האחרים, זאת אומרת הצרכים האחרים, אם זה גיל הזהב, אם זה מועדוני נוער, שמענו עכשיו תשובה בנושא של תעסוקה, האם יש לכם, בטח אחרי שמישהו הופתע-הופתע שהחלטת הממשלה הוארכה עד ה-31 בדצמבר, האם יש לכם איזושהי היערכות לנושא הזה? לשטחים הציבוריים לנושאים אחרים? זאת אומרת, כמו שאמרנו, מתחם תעסוקה, מתחם לגיל הזהב, האם לדברים האלה יש לכם גם תשובות?
אמיר וייס:
רגע, אני רוצה לחזור רגע לנקודה הקודמת, לאחר שתעשה הבחינה הזאתי ועכשיו ההחלטה לגבי שדרות וכו', אנחנו ביחד עם כל המשרדים האחרים נעשה הערכת מצב ונבדוק אם אפשר לתת לסוגייה הזאת פתרון זה בנקודה הזאת
אמיר וייס:
 בנקודה של ההסכם התיירות, הסכם התיירות החדש עם השטחים הציבוריים, שיפר את כל הנושא של התשלום לשטחים הציבוריים לטובת הפונקציות השונות, זה אמור לקבל מענה ועוד דבר שהוא חדש טרי מאתמול, אתמול גם היה סיור של הוועדה לניצולי שואה, הוועדה של מירב ואנחנו ביחד עם וועדת התביעות, הולכים להביא גורם שירכז את כל הנושא של ניצולי השואה בים המלח וייתן להם מענה גם לניצולי שואה - - - כבוד היושב ראש, שמעת מה שאמרתי?
יצחק פינדרוס:
שמענו שהוועדה לניצולי השואה פנו לוועדת התביעות בעקבות הוועדה הזאת והולך להיות פתרון לניצולי השואה
יצחק פינדרוס:
 אני רוצה לחזור ולחדד שוב את מה שלנו מצב בוועדה ואולי בסוף אתם יכולים להגיד לנו איפה הפערים וזה דוגמא יפה, אפשר לדבר על ניצולי שואה, אפשר לדבר על הגיל השלישי, אפשר לדבר על הנושא של החינוך הבלתי פורמלי, אפשר לדבר על הנושא של החינוך, השאלה איפה אתם רואים בסוף כראייה כוללת, כי אתם בסוף משרד ראש הממשלה וצריכים להיות עם ראיה כוללת, איפה הפערים בנושא של איך האנשים האלה חיים, הם נמצאים שם שלושה חודשים ונמצאים שלושה חודשים כמו שאמרנו, זה נוגע לתעסוקה ונוגע לגיל שלישי ונוגע לרווחה ונוגע לניצולי שואה ונוגע לכל הדברים האלה, בסוף האם יש לכם איפה יש פערים כרגע בנושאים האלה, שאיך האנשים האלה ממשיכים לחיות שמה בתקופה הקרובה בכל הנושאים האלה, אני חושב שהמכתב של המנהלת הקהילתית של מגן מדבר בעד עצמו, היא הייתה גם בישיבה שהשתתפתם שם וראיתם את הנושאים האלה, יש לזה משמעויות לאנשים שנמצאים שלושה חודשים במקום יש משמעויות ואנחנו הרי יודעים, ידענו את זה מראש, הרי אף אחד מאיתנו לא חשב שבוע שעבר, שב-22 בנובמבר אנשים חוזרים הביתה, זה לא משהו שעלה לאף אחד ולכן כולנו גם לא חיכינו להחלטת הממשלה, ידענו שהיא תהיה, מבחינה פורמלית אני מבין שמלונות לא יכולים לקבל כסף בלי החלטת ממשלה, זה בסדר גמור, הפרוצדורה בסדר, אבל בסוף אנחנו יודעים שאנשים הרי הולכים להיות שם
אמיר וייס:
אז בוא אני אסביר מה קורה כרגע, מה נסגר ומה מתוכנן לטובת כל הדברים האלה, קודם כל יש הפעלה בכלל בתי המלון דרך החברה למתנ"סים, כארבעים תחומים לכל טווח הגילאים, גילאים צעירים - - -
יצחק פינדרוס:
החברה למתנ"סים היא החברה המבצעת, דרך מי זה מגיע, איזה משרד מממן את זה?
אמיר וייס:
החברה למתנ"סים היא חברה ממשלתית, היא למעשה זרוע ביצוע של משרדי החינוך והתרבות והספורט
יצחק פינדרוס:
כן, אבל מי הגורם הממשלתי שעומד מאחורי הפעילות של החברה למתנ"סים, כי זה הרבה משרד החינוך זה אגף שחר
אמיר וייס:
אז אני מסביר, אמרתי שוב היא הגורם המבצע, זה דבר אחד שקורה
אמיר וייס:
 דבר נוסף שאמור להיפתח היום-מחר, זה גם מרכז חוסן כמו שאתם מכירים, שאמור לתת מענה טיפולי לכלל הקהילות שנמצאות בים המלח, יש שם גם מתנ"ס בפעילות, זה מתחם שאמור להיפתח היום-מחר, ממש בזמן הקרוב ושוב הוא נותן מענה לכלל קבוצות הגיל בים המלח
אמיר וייס:
 דבר שלישי, פרויקט שלישי שהולך להיפתח, פרויקט מאוד גדול בעלות של מעל שלושה מיליון שקלים, זה אמור להיפתח, יש אי מול מלון נוגה, זה מתחם פעילות שהצלחנו ביחד כל המשרדים, משרד נגב-גליל, משרד התרבות והספורט, המועצה האזורית תמר ומפעל הפיס, מקימים פארק שיעבוד וייתן מענה שהוא גם לצעירים, גם לנוער, גם למבוגרים, גם לגיל שלישי, יהיו שם כל מיני הפעלות, יהיה נינג'ה, יהיה כל פעילות שאתה חושב לטובת כלל האוכלוסיות, אפשר אחר כך לשלוח מצגת בנושא, הוא נמצא כבר בעבודה, כאמור הגענו לאיגום תקציבי, הוא אמור להיפתח לקראת סוף שבוע הבא, אז זה כלל הפעולות כרגע שקיימות והחדשות שמתוכננות לכלל הגילאים, מבחינת הפעילות לים המלח
יצחק פינדרוס:
זה מה שהפרויקט שהודיע היועץ של השר לנגב-גליל בישיבה הקודמת, אתה מדבר על הפרויקט הזה, נכון?
אמיר וייס:
נכון, רק שזה היה ביום חמישי, עדיין לא היו את כל האישורים וגם לא היו את כל התקציבים וכו', מה שעשינו מאז ולמעשה עד עוד ממש לפני שהתחילה הוועדה ברשותך, סגרנו את האיגום התקציבי וכמו שאמרתי זה כבר נמצא בעבודה ומי שיגיע ויסתובב שם יראה שהטרקטורים עובדים וזה כבר נמצא בעבודה, זאת אומרת זה הולך ומתקדם
יצחק פינדרוס:
יפה מאוד, הנושא האחרון שנשאר פתוח מהישיבה הקודמת, זה הנושא הדומה ל- WE WORK למקום עבודה לתעסוקה, האם יש לכם איזושהו רעיון בנושא הזה? דיברנו על זה כרעיון
אמיר וייס:
כן, עינב תתייחס
זינה הרמן:
הנושא של תעסוקה נציין מספר דברים, ראשית, גם המועצה האזורית תמר מעסיקה גורמים מתוך המפונים בתוך המלונות, אבל זה באמת משהו קטן של כעשרה אנשים, חוץ מזה עכשיו כאשר ייפתח המתחם ביום חמישי הבא, המתחם הגדול של הפעילות שעליו דובר, שם אפשר יהיה להעסיק אנשים מתוך הקהילה
יצחק פינדרוס:
לא, לא על זה דיברתי, דיברתי על מרחב שאנשים יכולים לבוא לעבוד WE WORK כזה
זינה הרמן:
נציין שבהקשר של – האתר ים המלח זה נושא לא פשוט במיוחד והעובדה שנבדקו מתחמים החינוכיים לכל הגילאים זה אפשר גם הרבה תעסוקה בתוך המתחם של אנשים שהם אנשי חינוך שבעצם פועלים במקום באתר ים המלח, בהקשר הזה של חינוך ועובדים סוציאליים שמגיעים בהקשר של רווחה, אבל בעניין מתחם ה- WE WORK המתחם הוא בשיפוצים ונאמר לנו לפני יומיים שתוך עשרה ימים עד שבועיים הוא יהיה מוכן, הוא נמצא בשיפוץ מסיבי, ליד מועצה אזורית תמר
אמיר וייס:
גם מי שנמצא באזור יכול לבוא ולראות את העבודה שנעשית שם
מאיר כהן:
אני הייתי שם, אפשר?
יצחק פינדרוס:
כן, מאיר כהן חבר הכנסת
מאיר כהן:
אני הייתי שם, זה במבנה המדורג בכניסה למועצה והם השיגו את הכסף מה שאני יודע, אני סקפטי זה לא ייקח שבוע וזה לא ייקח שבועיים, זה ייקח הרבה יותר, אז אנא תבדקו את עצמכם לפני שאתם נותנים לוועדה בכנסת- תוך שבוע-שבועיים
זינה הרמן:
לנו נאמר שתוך שבועיים זה אמור לעבוד
מאיר כהן:
בסדר, אז אנחנו אמורים שכשאומרים לכם תבדקו את העניין, כי אתם באים לוועדה, להציג
אמיר וייס:
אנחנו היינו שם לפני יומיים, ראינו שם את העבודה ואנחנו על זה, כמו כל הדברים האחרים, אם הקימו בית ספר בתוך שבועיים שלא קם בשום מקום אחר בארץ